title: Dremm an Ankou
text: Dremm an Ankou zo titl un dastumad triwec'h pennad-skrid gant Fañch Elies Abeozen bet embannet e dibenn 1942 gant Skridoù Breizh, goude bezañ bet peurvoulet e Brest gant Ti-moulerezh ar C'henwerzh d'ar 15 a viz Kerzu 1942.
  
  Evit an darn vuiañ eus ar pennadoù-se a oa bet embannet kent er gelaouenn Gwalarn, kerkent ha 1928.
  
  Kenaroud 
  Kenaroud danvez an oberenn a zo ar C'hentañ Brezel-bed. Abeozen, peoc'hgarour anezhañ, en doa c'hoant da ziskrivañ gwirionez ar brezel a-ziwar e eñvorennoù met romantelaet. Tostik-tost ez eo, en gwirionez, ar fedoù embannet hervez Gwendal Denez ha reiñ a ra ur skouer e rakskrid doare diwezhañ Dremm an Ankoù : "Gwir, re wir: ar c'habiten Renaud, da skouer, a oa Grimaud e anv gwirion (lazhet e miz Eost 1917).
  
  Al levr
  An dedi amañ da-heul :
  En eñvor eus an dud keiz
  Kaset da anaon
  Eus o huñvreou skubet
  Eus o menoziou drailhet
  Al levrig-mañ.a c'heller lenn e penn-kentañ al levr.
  
  A-hed ar c'hant seizh pajennad ha hanter-kant a ya d'ober an oberenn e konter an darvoudoù bevet gant Erwan, un den yaouank eus Breizh-Izel, hag e geneiled eus ar c'hlas c'hwezek war dalbennoù ar Brezel-bed kentañ, er reter hag en hanternoz da Vro-C'hall. Buan a-walc'h e kompreno Erwan pegen spouronus e c'hell bezañ dremm an Ankoù p'en em gavo gant e zaou zen marv kentañ, e gamalad nevez Livier en o zouez.
  
  Ar pennadoù-skrid
  I. Dremm an Ankou
  
  II. Kelig an hañv
  
  III. E krabanou ar Spont
  
  IV. Dre Heg !
  
  V. War Lein Ar Run
  
  VI. Eun toull en Erc'h
  
  VII. Permisionad
  
  VIII. Tadig
  
  IX. Ar Banne Gwin
  
  X. Barnet d'ar Maro
  
  XI. Eur C'higer
  
  XII. Ar Bidoniad Dour
  
  XIII. Uperid (gwelit ivez amañ ar bajenn Iperit)
  
  XIV. Blenier Bleniet
  
  XV. A-hed ar Ganol
  
  XVI. Maro evit ar Vro ; lakaet e peurunvan hag adembannet en niverenn 404 (Mae - Mezheven 2014) eus ar gelaouenn Al Liamm, Marv evit ar Vro titl ar pennad,
  
  XVII. E Peoc'h an Hañv
  
  XVIII. An Den n'em eus ket lazet
  
  Klozet eo Dremm an Ankou gant ur Roll Geriou Micher ma c'heller kavout ennañ an holl dermenoù a denn d’an tachennoù-emgann, eus Aezenn-vougus betek Troad-ged.
  
  An  pennad-skrid
  Disheñvel eo ar pennad diwezhañ diouzh ar re all o vezañ ma ne oa ket diazezet war zarvoudoù gwirion, kement-mañ bezañ displeget fraezh gant an oberour e-unan e rakskrid e levr.
  
  Emeur e miz Mae 1918, en un tu bennak war Hent an Itronezed : lakaet en deus harz ar c'horporal Yann Abiven war un ofiser eus an tokarnou plat'', an isletanant Keller, goude bezañ argadet ur foz-difenn alaman gant ur strolladig soudarded c'hall. Hag espernet e vuhez d'e enebour.
  
  Emeur e miz Mezheven 1940, e-tal kichen ar c'harrdi bet savet gant Abiven e fabourz Montroulez, hag eñ o sellet ouzh kirri-tan al lu alaman o vont war-du Brest pa chom a-sav unan anezhe nepell dioutañ. Emañ ar c'horonal Keller ennañ hag int-i da gregiñ gant ur gaozeadenn souezhus a gaver ur bomm anezhi da-heul :
  
  – « Klevout a raer, abaoe eur pennad, » emeAbiven, « hoc'h eus soñj da zistaga Breiz diouzar Frañs. »
  
  – « Gouzout a ouzomp ez oc'h disheñvel. Euryez hoc'h eus d'eoc'h hoc'h unan. Ne vez ket,avat, dieubet eur bobl a-eneb he bolontez ha neraimp ket ar fazi-se. D'eoc'h eo da welout haplijout a ra gwell ganeoc'h ankounac'haat davat hent ho Kouenn eget ober ho mad eus andarvoudou dic'hortoz evit adc'hounit frankizioukollet. »
  
  Notennoù ha daveennoù
  
  Levrioù brezhonek
  Abeozen
  Levrioù 1942